**การให้คําปรึกษาหารือเกี่ยวกับกลยุทธ์ในการป้องกันและลดอันตรายจากการพนัน ปี พ.ศ. 2568/69 ถึง ปี พ.ศ. 2570/71**

**บทนำ**

อันตรายจากการพนันถือเป็นปัญหาสาธารณสุขที่สำคัญต่อชุมชนของเรา รวมถึงรายบุคคล ครอบครัวและเครือญาติ ชาวนิวซีแลนด์ประมาณหนึ่งในห้าคนประสบอันตรายอันเนื่องมาจากการพนันของตนเองหรือผู้อื่น

อันตรายที่เกิดขึ้นในชุมชนต่างๆของเราไม่เท่ากัน ชาวเมารี ชาวแปซิฟิก ชาวเอเชีย และคนหนุ่มสาวจะเผชิญกับอันตรายจากการพนันมากกว่ากลุ่มประชากรอื่นๆ

ทุกๆสามปี เป็นหน้าที่ของกระทรวงสาธารณสุขตามพระราชบัญญัติการพนัน พ.ศ. 2546 ที่จะต้องปรึกษาหารือเกี่ยวกับกลยุทธ์ที่นำเสนอ รวมถึงบริการต่างๆเพื่อป้องกันและลดอันตรายที่เกิดกับประชาชน ครอบครัวและเครือญาติ ตลอดจนชุมชนต่างๆจากการพนันให้เหลือน้อยที่สุด ในส่วนนี้ กระทรวงฯได้ปรึกษาหารือเกี่ยวกับทางเลือกในการจัดเก็บภาษีเพื่อชดเชยค่าใช้จ่ายในการพัฒนาและดำเนินกลยุทธ์จากผู้ประกอบการการพนัน

**ขณะนี้ทางกระทรวงฯได้ให้คําปรึกษาหารือเกี่ยวกับกลยุทธ์ในการป้องกันและลดอันตรายจากการพนัน ปี พ.ศ. 2568/69 ถึง ปี พ.ศ. 2570/71**

เราเปิดโอกาสให้ท่านได้แสดงความคิดเห็นเกี่ยวกับร่างแผนกลยุทธ์ (สิ่งที่เราจะดำเนินการให้แล้วเสร็จตามเป้าหมาย) ร่างแผนการบริการ (วิธีที่เราจะดำเนินการให้แล้วเสร็จตามเป้าหมาย) และร่างระดับเงินทุนและอัตราการจัดเก็บภาษี (วิธีระดมทุน)

ข้อเสนอแนะจากการปรึกษาหารือครั้งนี้จะเป็นส่วนหนึ่งของข้อมูลที่จะส่งต่อไปยังคณะกรรมการการพนัน ซึ่งจะดำเนินการปรึกษาหารือและเสนอคำแนะนำต่อรัฐบาลอันเป็นส่วนหนึ่งของขั้นตอนต่อไปของโครงการนี้ กลยุทธ์และภาษีใหม่จะมีผลบังคับใช้ตั้งแต่วันที่ 1 กรกฎาคม พ.ศ. 2568

กลยุทธ์ใหม่นี้จัดทำขึ้นโดยยึดจากกลยุทธ์เดิมในการป้องกันและลดอันตรายจากการพนันให้เหลือน้อยที่สุด และสอดคล้องกับเป้าหมายด้านสุขภาพของรัฐบาลและลำดับความสำคัญต่อสุขภาพจิตและการติดยาเสพติด โดยมีเป้าหมายครอบคลุมว่าอายุขัยและคุณภาพชีวิตของชาวนิวซีแลนด์จะต้องไม่ได้รับผลกระทบจากอันตรายจากการพนัน

ในช่วงสามปีข้างหน้า จุดเน้นหลักที่เสนอคือการปรับปรุงการเข้าถึงการป้องกันอันตรายจากการพนัน การยื่นมือช่วยเหลือในระยะเริ่มต้น และบริการสนับสนุนที่มีประสิทธิผลสำหรับผู้ที่มีความเสี่ยงสูงสุดต่ออันตรายจากการพนัน ตลอดจนการขยายและสนับสนุนบุคลากรด้านอันตรายจากการพนัน ทั้งที่เป็นผู้นำทางคลินิกและทางเพื่อนร่วมงาน

**แผนกลยุทธ์ (ที่เราจะดำเนินการให้แล้วเสร็จตามเป้าหมาย)**

ร่างกลยุทธ์จะสะท้อนให้เห็นถึงลำดับความสำคัญของรัฐบาลในด้านสุขภาพจิตและการติดยาเสพติด ส่วนที่เกี่ยวข้องกับอันตรายที่เกิดจากการพนัน มีลำดับความสำคัญดังนี้:

* เพิ่มการเข้าถึงการสนับสนุนด้านอันตรายจากการพนัน
* การพนันที่เพิ่มขึ้นเป็นอันตรายต่อแรงงาน
* การเสริมความแข็งแกร่งในการมุ่งเน้นการป้องกันและการยื่นมือช่วยเหลือในระยะเริ่มต้นของอันตรายจากการพนัน
* การปรับปรุงประสิทธิภาพของการสนับสนุนอันตรายจากการพนัน

ลำดับความสำคัญดังกล่าวจะนำไปสู่ผลลัพธ์ต่อไปนี้เพื่อช่วยเหลือผู้ที่ได้รับผลกระทบจากการพนันมากที่สุด:

* + มีบริการและการสนับสนุนครบวงจรเพื่อป้องกันและลดอันตรายจากการพนันให้เหลือน้อยที่สุด นับตั้งแต่การป้องกัน การยื่นมือช่วยเหลือในระยะเริ่มต้น รวมถึงการสนับสนุนจากผู้เชี่ยวชาญ
  + บรรทัดฐานทางสังคมและวัฒนธรรมป้องกันและลดอันตรายจากการพนัน
  + ความเป็นผู้นำที่เข้มแข็งและการรับผิดชอบต่อระบบการป้องกันอันตรายจากการพนัน โดยการตัดสินใจที่คำนึงถึงชุมชนเป็นที่ตั้ง
  + มีระบบที่เน้นจำเพาะกลุ่มที่มีความเสี่ยงต่ออันตรายจากการพนันมากที่สุด

**แผนการบริการ (วิธีที่เราจะดำเนินการให้แล้วเสร็จตามเป้าหมาย)**

แผนบริการจะให้ความต่อเนื่องของบริการสาธารณสุขและทางคลินิกโดยมีการสนับสนุนจากการวิจัยและการประเมินที่เข้มงวด

เอกสารปรึกษาหารือประกอบด้วยร่างแผนการบริการสามปีและรายละเอียดค่าใช้จ่ายและงบประมาณสำหรับบริการเหล่านี้ในอีกสามปีข้างหน้า

เงินทุนนี้จัดขึ้นโดยยึดหลักจากบริการสำคัญในปัจจุบัน โดยมุ่งเน้นที่:

* เพิ่มการเข้าถึงโดยขยายการให้บริการทางคลินิกทั้งในแง่ของประเภทบริการ/ประชากรที่รับบริการ (เช่น การสนับสนุนอย่างจริงจังเพิ่มเติม) และสถานที่ (การเติมเต็มพื้นที่บางส่วนที่ไม่มีบริการในลักษณะพบปะกันในปัจจุบัน)
* เพิ่มจำนวนแรงงานโดยสนับสนุนบุคลากรใหม่ๆเข้าสู่ตลาดแรงงานและรักษาพนักงานที่มีอยู่เดิมไว้ (สำหรับทั้งในระดับเพื่อนร่วมงานและระดับคลินิก)
* การป้องกันอันตรายและการยื่นมือช่วยเหลือตั้งแต่เนิ่นๆด้วยการดำเนินกิจกรรมส่งเสริมสุขภาพที่มุ่งเน้นชุมชน
* การปรับปรุงประสิทธิภาพโดยการมอบหมายโครงการวิจัยและประเมินผลชุดปฏิบัติการหนึ่ง ซึ่งรวมถึงการประเมินบริการทางคลินิกทั้งหมดและการประเมินผลกระทบของตัวกลยุทธ์นั้น

แผนการบริการสรุปแพ็คเกจการลงทุนซึ่งมีค่าใช้จ่ายอยู่ที่ $87.718 ล้านเหรียญในช่วง 3 ปีที่ผ่านมา งบเพิ่มขึ้นเป็นจำนวน $11.595 ล้านเหรียญจากงบประมาณกลยุทธ์ปัจจุบันและรวมถึงการลงทุนซ้ำด้วยงบประมาณที่คาดการณ์ไว้เป็นจำนวน $3.412 ล้านเหรียญจากช่วงกลยุทธ์ปัจจุบัน

จากเงินทุนเพิ่มเติมนี้ ประมาณครึ่งหนึ่งใช้สำหรับบริการใหม่และการยื่นมือเพื่อตอบสนองต่อการเปลี่ยนแปลงในสภาพแวดล้อมการพนัน (เช่น การส่งเสริมการบริการ การพัฒนาแรงงาน และระบบการยกเว้นการพนันออนไลน์) และอีกครึ่งหนึ่งใช้เพื่อแก้ไขแรงกดดันด้านต้นทุนและปริมาณต่างๆ (รวมถึงการขยายบริการและการตอบสนองต่อแรงกดดันด้านค่าตอบแทน)

**สรุปแผนการบริการและงบประมาณเพื่อป้องกันและลดอันตรายจากการพนัน (จำนวน $ ล้านเหรียญ ไม่รวมภาษีมูลค่าเพิ่ม) ปี พ.ศ. 2568/69 ถึง ปี พ.ศ. 2570/71**

| **ลำดับความสำคัญ** | **2568/69** | **2569/70** | **2570/71** | **รวม** |
| --- | --- | --- | --- | --- |
| **เพิ่มการเข้าถึงการสนับสนุนด้านอันตรายจากการพนัน** | 11.258 | 12.023 | 12.588 | 35.868 |
| **การพนันที่เพิ่มขึ้นเป็นอันตรายต่อแรงงาน** | 1.154 | 1.504 | 1.499 | 4.156 |
| **การเสริมความแข็งแกร่งในการมุ่งเน้นการป้องกันและการยื่นมือช่วยเหลือในระยะเริ่มต้นของอันตรายจากการพนัน** | 10.082 | 10.049 | 10.556 | 30.687 |
| **การปรับปรุงประสิทธิภาพของการสนับสนุนอันตรายจากการพนัน** | 3.789 | 3.654 | 2.604 | 10.047 |
| **ค่าใช้จ่ายของหน่วยงาน** | 2.181 | 2.475 | 2.302 | 6.958 |
| **รวมทั้งสิ้น** | **28.464** | **29.705** | **29.549** | **87.718** |

หมายเหตุ: ยอดเงินงบประมาณอาจไม่ตรงตามจำนวนเนื่องจากการปัดเศษ

**ภาษีการพนัน (วิธีการระดมทุน)**

เงินทุนสําหรับกิจกรรมทั้งหมดเพื่อป้องกันและลดอันตรายจากการพนันมาจากภาษีด้านปัญหาการพนัน ซึ่งเป็นการชําระเงินโดยสี่ภาคส่วนการพนันหลัก (ผู้ประกอบการเครื่องเล่นเกมที่ไม่ใช่คาสิโน (ตู้สล็อต) คาสิโน ทีเอบีนิวซีแลนด์ และสลากกินแบ่งนิวซีแลนด์

อัตราสําหรับการเก็บภาษีนี้กําหนดตามหลักเกณฑ์แห่งพระราชบัญญัติการพนัน พ.ศ. 2546 ที่คํานวณจํานวนเงินที่แต่ละภาคส่วนจะต้องชำระ

หลักเกณฑ์นี้คํานึงถึงจํานวนผู้ที่เล่นแพ้ในแต่ละภาคส่วน (รายจ่าย) และจํานวนผู้ที่เข้าถึงบริการ (การนําเสนอ) จากนั้นจึงคํานวณอัตราการเก็บภาษีสําหรับแต่ละภาคส่วนทั้งสี่ จะมีการทบทวนการจัดเก็บภาษีทุกๆสามปีควบคู่ไปกับการพัฒนากลยุทธ์ใหม่ ระยะเวลาการจัดเก็บภาษีครั้งต่อไปคือตั้งแต่วันที่ 1 กรกฎาคม พ.ศ. 2568 ถึงวันที่ 30 มิถุนายน พ.ศ. 2571

เอกสารปรึกษาหารือจะพิจารณาโดยการชั่งน้ำหนักทางเลือกค่าธรรมเนียมสี่ประเภทที่แตกต่างกัน ซึ่งจะกำหนดว่าแต่ละภาคส่วนจะต้องชำระค่าธรรมเนียมเท่าใด อัตราการจัดเก็บภาษีที่เสนอสำหรับแต่ละภาคส่วนการพนัน ยกเว้นทีเอบีนิวซีแลนด์ภายใต้การชั่งน้ำหนักทางเลือกใดๆ สำหรับ ปี พ.ศ. 2568/69 ถึง ปี พ.ศ. 2570/71 จะสูงกว่าที่เป็นอยู่ในช่วงเวลาการจัดเก็บภาษีปัจจุบัน ผู้ประกอบการเครื่องเล่นเกมที่ไม่ใช่คาสิโนจะต้องชำระเงินมากที่สุดในบรรดาตัวเลือกทั้งหมด

**วิธีการแสดงความคิดเห็นของท่าน**

รัฐบาลและกระทรวงสาธารณสุขประสงค์ที่จะทราบความคิดเห็นของท่าน

ความคิดเห็นของท่านมีความสำคัญและจะแจ้งกลยุทธ์ขั้นสุดท้ายในการป้องกันและลดอันตรายจากการพนันให้เหลือน้อยที่สุดสำหรับปี ปี พ.ศ. 2568/69 ถึง ปี พ.ศ. 2570/71

เราอยากทราบว่าท่านคิดว่าเรามุ่งเน้นในสิ่งที่ถูกต้องดีแล้วหรือยังมีความบกพร่องบางประการ

คำถามบางส่วนที่ท่านอาจต้องการความกระจ่างในการให้ข้อเสนอแนะของท่าน

* ท่านเห็นด้วยกับจุดประสงค์ของแผนกลยุทธ์หรือไม่? ถ้าไม่เห็นด้วย เพราะอะไร?
* ท่านเห็นด้วยกับจุดประสงค์ของแผนบริการหรือไม่? ถ้าไม่เห็นด้วย เพราะอะไร?
* ท่านมีความคิดเห็นเกี่ยวกับการเก็บภาษีการพนันหรือไม่?
* ท่านมีความคิดเห็นอื่นๆเกี่ยวกับร่างกลยุทธ์หรืออันตรายจากการพนันโดยทั่วไปหรือไม่

สามารถดูเอกสารปรึกษาหารือฉบับสมบูรณ์ได้ที่หน้าปรึกษาหารือเรื่องกลยุทธ์ในการป้องกันและลดอันตรายจากการพนันในเว็บไซต์กระทรวงสาธารณสุข

**การให้คำปรึกษาหารือจะหมดเขตวันที่ 6 ตุลาคม พ.ศ. 2567**

ท่านสามารถให้ข้อเสนอแนะโดย

* การส่งทางออนไลน์ได้ที่ [**https://consult.health.govt.nz**](https://consult.health.govt.nz)
* การเข้าร่วมการประชุมปรึกษาหารือ ดูรายละเอียดการประชุมได้ที่ [**https://consult.health.govt.nz**](https://consult.health.govt.nz)
* ส่งอีเมลความคิดเห็นของท่านได้ที่ [**gamblingharm@health.govt.nz**](mailto:gamblingharm@health.govt.nz).